ქლოი კიმი

ქლოი კიმი (დ. 23 აპრილი, 2000) — ამერიკელი პროფესიონალი სნოუბორდისტი და ოლიმპიური თამაშების ორგზის ოქროს მედალოსანი. 2018 წლის ზამთრის ოლიმპიურ თამაშებზე, 17 წლის ასაკში, კიმმა ქალთა სნოუბორდის ჰალფპაიპში გაიმარჯვა და გახდა ყველაზე ახალგაზრდა ქალი, რომელმაც სნოუბორდში ოლიმპიური ოქროს მედალი მოიპოვა.

2022 წლის პეკინის ზამთრის ოლიმპიურ თამაშებზე კიმი გახდა პირველი ქალი, რომელმაც ჰალფპაიპში ორი ოქროს მედალი მოიპოვა. კიმი -ის რვაგზის ოქროს მედალოსანია და პირველი ქალი, რომელმაც ზამთრის ახალგაზრდულ ოლიმპიურ თამაშებზე სნოუბორდში ორი ოქროს მედალი მოიპოვა.ასევე არის მსოფლიოს, ოლიმპიური, ახალგაზრდული ოლიმპიური და -ის ჩემპიონი ჰალფპაიპში და პირველი სპორტსმენი, რომელმაც ოთხივე უმნიშვნელოვანეს ტურნირზე მოახერხა ტიტულის მოპოვება.

კიმს მოგებული აქვს ხუთი ჯილდო, მათ შორის ზედიზედ სამი წლის განმავლობაში საუკეთესო ქალი სპორტსმენის ტიტული.
ადრეული ცხოვრება
ქლოი კიმი დაიბადა 2000 წლის 23 აპრილს ტორენსში, კალიფორნიაში. კიმს ჰყავს ორი უფროსი და - ერიკა და ტრეისი.მშობლები წარმოშობით სამხრეთ კორეიდან არიან. კიმმა სნოუბორდზე სრიალი ოთხი წლის ასაკში, სამხრეთ კალიფორნიის კურორტ მთა ჰაიზე დაიწყო, ექვსი წლის ასაკში კი უკვე შეჯიბრებებში მონაწილეობდა, როგორც „ “-ის წევრი. მესამე და მეოთხე კლასის პერიოდში კიმი შვეიცარიის ქალაქ ჟენევაში ცხოვრობდა და ვარჯიშობდა,სადაც დეიდამისი ცხოვრობდა,მოგვიანებით კი კალიფორნიაში დაბრუნდა და წვრთნა მამონტის მთაზე განაგრძო. ქლოი თავისუფლად ფლობს ფრანგულ, ინგლისურ და კორეულ ენებს.მამამისმა სამსახური მიატოვა, რათა შვილი მთაში ეტარებინა და შეჯიბრებებზე მასთან ერთად მგზავრობა შეძლებოდა. ქლოი კიმი დანას საშუალო სკოლაში სწავლობდა, 2013 წელს კი აშშ-ის სნოუბორდის გუნდს შეუერთდა.
კარიერა
2016 წლის აშშ-ის სნოუბორდის გრან-პრიზე კიმი გახდა პირველი ქალი, რომელმაც სნოუბორდის შეჯიბრებაზე ზედიზედ 1080-გრადუსიანი ბრუნი შეასრულა. კიმმა მაქსიმალური 100 ქულა დააგროვა და შონ უაიტის შემდეგ გახდა ისტორიაში მეორე სნოუბორდისტი, ვინც ეს შეძლო. 2024 წელს კიმი გახდა პირველი ქალი, რომელმაც შეჯიბრზე 1260-გრადუსიანი ბრუნი შეასრულა შეჯიბრის ისტორიაში.
 
მიუხედავად იმისა, რომ კიმი 2014 წლის სოჭის ზამთრის ოლიმპიურ თამაშებზე ასპარეზობისთვის ძალიან პატარა იყო, 2014 წლის ზამთრის -ზე კიმმა სუპერპაიპში ვერცხლის მედალი მოიპოვა კელი კლარკის შემდეგ. 2015 წელს ქლოიმ ზამთრის -ზე სუპერპაიპში კლარკს აჯობა და ოქროს მედალი მოიპოვა. ამ გამარჯვებით, 14 წლის ასაკში, კიმი ყველაზე ახალგაზრდა ოქროს მედალოსანი გახდა, სანამ ეს რეკორდი კელი სილდარუმ არ მოხსნა, რომელმაც 2016 წელს 13 წლის ასაკში მოიპოვა ოქროს მედალი.2016 წლის -ზე ქლოი გახდა პირველი 16 წლამდე ასაკის სპორტსმენი, რომელმაც ორი ოქროს მედალი მოიპოვა.

2025 წლის -ზე კიმმა სუპერპაიპში მერვე ოქროს მედალი მოიპოვა, რამაც კიმს ამ დისციპლინაში ყველაზე მეტი გამრჯვება მოუტანა და გაუთანაბრდა შონ უაიტს, როგორც -ზე სუპერპაიპში ყველაზე მეტი გამარჯვებით.
2016 წლის ზამთრის ახალგაზრდული ოლიმპიური თამაშები
2016 წელს კიმი გახდა პირველი ამერიკელი ქალი, რომელმაც ზამთრის ახალგაზრდულ ოლიმპიურ თამაშებზე სნოუბორდში ოქროს მედალი მოიპოვა და ახალგაზრდული ოლიმპიური თამაშების ისტორიაში სნოუბორდში ყველაზე მაღალი ქულა დააგროვა.2016 წელს კიმი ნომინირებული იყო -ის ჯილდოზე კატეგორიაში „წლის საუკეთესო გარვევა“.
2018 წლის ზამთრის ოლიმპიური თამაშები
სამხრეთ კორეიის ქალაქ ფიონჩანგში გამართულ ზამთრის ოლიმპიურ თამაშებზე, კიმმა ქალთა ჰალფპაიპის ფინალში ოქროს მედალი მოიპოვა, რიკი ბაუერის ხელმძღვანელობით.კიმის პირველი შედეგი 93.75 ქულა იყო, რითაც მეორეადგილოსანს 8.5 ქულით უსწრებდა. ბოლო ჰალფპაიპის შედეგმა თითქმის მაქსიმუმს 98.25 ქულას მიაღწია და თითქმის 10 ქულით გადაასწრო მეორეადგილოსან ლიუ ჯიაიუს.კიმი გახდა ყველაზე ახალგაზრდა ქალი ისტორიაში, რომელმაც ოლიმპიურ თამაშებზე ზედიზედ ორი 1080-გრადუსიანი ბრუნი შეასრულა.17 წლის ასაკში გახდა ყველაზე ახალგაზრდა ოქროს მედალოსანი ქალი ჰალფპაიპის ისტორიაში, რითაც გააუმჯობესა წინა რეკორდსმენის, კელი კლარკის შედეგი, რომელმაც ოქრო 19 წლის ასაკში მოიპოვა.ამ რეკორდის წყალობით, ქლოი კიმი ჟურნალ -ის, წლის 100 ყველაზე გავლენიანი ადამიანის სიაში მოხვდა.
2022 წლის ზამთრის ოლიმპიური თამაშები
კიმი ორგზის ოლიმპიელი გახდა, როდესაც ზედიზედ მეორედ იასპარეზა ზამთრის ოლიმპიურ თამაშებზე პეკინში, ჩინეთში. მონაწილეობა მიიღო ქალთა ჰალფპაიპის შეჯიბრებაშიც, სადაც წარმატებით დაიცვა ოლიმპიური ტიტული და გახდა პირველი ქალი სნოუბორდისტი, რომელმაც ზედიზედ ორი ოქროს მედალი მოიპოვა სნოუბორდის ჰალფპაიპში.

კიმმა კვალიფიკაციაში პირველი ადგილი დაიკავა პირველსავე დაშვებაში მიღებული 87.75 ქულით. ფინალში კი 94.00 ქულით გაიმარჯვა, რაც ასევე პირველ დაშვებაზე დააფიქსირა. ფინალის მომდევნო ორი დაშვება ახალი ილეთის შესასრულებლად გამოიყენა, თუმცა ორივე შემთხვევაში დახტომისას წონასწორობა ვერ შეინარჩუნა. შედეგად, მეორე და მესამე ცდების ქულები დაბალი იყო (27.00 და 26.25) და შესაბამისად გაუქმდა, ხოლო პირველივე ცდის ქულა კი ოლიმპიური ტიტულის მოსაპოვებლად ჩაითვალა.
ლააქსის ღია შეჯიბრი
კიმს ლააქსის ღია შეჯიბრის ხუთი ტიტული აქვს. 2025 წლის 18 იანვარს, სწორედ ამ ტურნირზე, კიმი გახდა პირველი ქალი, რომელმაც სნოუბორდის ჰალფპაიპის შეჯიბრებაზე 1080 (ორმაგი ბრუნი ორ სხვადასხვა ღერძზე) შეასრულა. კიმმა წარმატებით დაასრულა 1080.
2026 წლის ოლიმპიური თამაშები
2026 წლის ზამთრის ოლიმპიურ თამაშებამდე ერთი თვით ადრე, შვეიცარიაში ვარჯიშის დროს, კიმმა მხარი იღრძო. ამ შემთხვევამ ეჭვქვეშ დააყენა კიმის ასპარეზობის შესაძლებლობა მოახლოებულ ოლიმპიადაზე. მოგვიანებით კიმმა დაადასტურა, რომ ტრამვა სერიოზული არ იყო და შეჯიბრებებში მონაწილეობას კვლავ შეძლებდა.
პოპულარული კულტურა
კიმი ოლიმპიური ოქროს მედლის მოგების შემდეგ -ის გარეკანზე გამოჩნდა.კიმის გამოსახულებით გამოშვებულმა ' -ის სპეციალურმა გამოცემამ ახალი რეკორდი დაამყარა, როგორც „ყველაზე სწრაფად გაყიდვადმა ბურღულეულის შეფუთვამ -ის კომპანიის ისტორიაში“.

2018 წელს კომპანიამ დაიწყო „“ ბარბის თოჯინების წარმოება ქლოი კიმის გარეგნობით, რომელიც შთამაგონებელ ქალებს (მათ შორის ამელია ეარჰარტს) წარმოაჩენს.2019 წლის თებერვალში კიმი გამოჩნდა -ის რეკლამაში „ “, ისეთ ცნობილ სპორტსმენებთან ერთად, როგორებიც არიან სერენა უილიამსი, სიმონ ბაილზი, იბტიჰაჯ მუჰამედი, მეგან რაპინოუ და სხვები. სარეკლამო რგოლი 2019 წლის ოსკარის დაჯილდოების ცერემონიის დროს აჩვენეს.

2020 წლის ბოლოს, კიმმა მონაწილეობა მიიღო შოუ „ნიღბიანი მომღერლის“ მე-4 სეზონში, სადაც „მედუზას“ კოსტიუმით გამოვდა. კიმმა კონკურსის ნახევარფინალამდე მიაღწია, თუმცა საბოლოოდ ნიღბის მოხსნა მოუწია სამმაგი გავარდნისას, ტეილორ დეინთან და ტორი კელისთან ერთად.

2022 წლის მარტში, კიმი ვიდეოთამაშ -ში დაამატეს, როგორც სათამაშო პერსონაჟი.
ჯილდოები და წოდებები
2018 წლის ივლისში, კიმმა სამი ჯილდო მოიპოვა კატეგორიებში: „საუკეთესო ქალი სპორტსმენი“, „საუკეთესო ქალი ოლიმპიელი“ და „საუკეთესო ქალი ექსტრემალურ სპორტში“. საუკეთესო ქალი ექსტრემალური სპორტსმენის ნომინაციაში -ის ჯილდო ზედიზედ სამი წლის განმავლობაში მოიპოვა.

2018 წელს კიმი ასევე შეიყვანეს ჟურნალ -ის „100 ყველაზე გავლენიანი ადამიანის“ სიაშიდა ზედიზედ ორჯერ (2019–2020 წლებში) მიენიჭა -ის წლის საუკეთესო ექსტრემალური სპორტსმენის წოდება.
პირადი ცხოვრება
ქლოი კიმი 2018 წელს პრინსტონის უნივერსიტეტში ჩაირიცხა, თუმცა სწავლის დაწყება 2019 წლამდე გადაიდო.გარკვეული პერიოდის განმავლობაში პრინსტონში პოპულარობასთან გამკლავება უჭირდა, რის გამოც 2022 წლის ოლიმპიადამდე სნოუბორდის შეჯიბრებებში დაბრუნება გადაწყვიტა.

2025 წლის მონაცემებით, კიმი ურთიერთობაშია -ის, „-“ დაცვის წევრთან მაილს გარეტთან.
ოჯახი
კიმი მეორე თაობის კორეელი ამერიკელია; კიმის მშობლები, ბორან იუნ კიმი და ჯონგ ჯინ კიმი, სამხრეთ კორეიდან ემიგრაციაში წავიდნენ ქვეყნის ავტორიტატული ეპოქის დროს. მამამისი ამერიკაში მხოლოდ 800 დოლარით ჩავიდა და თავიდან მინიმალურ ანაზღაურებად სამუშაოებზე მუშაობდა, საბოლოოდ კი ელ-კამინოს კოლეჯში სამრეწველო ინჟინერიის ტექნოლოგიების ხარისხი მოიპოვა.მოგვიანებით სამსახურს თავი დაანება, რათა ქალიშვილს სნოუბორდის კარიერის გაგრძელებაში დახმარებოდა.